ΓΡΑΠΤΗ ΕΡΩΤΗΣΗ E-4062/00

υποβολή: Patricia McKenna (Verts/ALE) προς την Επιτροπή

(9 Ιανουαρίου 2001)

Θέμα: Falun Gong

Η Falun Dafa ή Falun Gong, είναι μια πνευματική πρακτική μέθοδος που βασίζεται στο διαλογισμό, ανάλογη του Taichi ή της Yoga (Γιόγκα), που βελτιώνει τη φυσική και πνευματικήγεία των ατόμων. Τα

άτομα που χρησιμοποιούν την Falun Dafa στην Κίνα αποτέλεσαν αντικείμενο εκτεταμένων καταδιώξεων. Πολυάριθμα άτομα που επιδίδονται στην Falun Gong συνελήφθησαν την 1η Οκτωβρίου 2000 στην πλατεία Tiananmen καθώς διαμαρτύρονταν ειρηνικά, την ημέρα της εθνικής εορτής, κατά της καταπίεσης του κινήματός των. Οι οπαδοί της Falun Dafa βασανίσθηκαν, φυλακίσθηκαν και θανατώθηκαν απλά και μόνο επειδή επεδίδοντο σε αυτό το ιδιαίτερα ειρηνικό πάρεργο. Μια γυναίκα 42 ετών ξυλοκοπήθηκε μέχρι θανάτου ενώ ήταν κρατούμενη στην αστυνομία στην επαρχία Shangdong τον Οκτώβριο του 2000. Είναι ένα από τα 48 άτομα που απεβίωσαν από ξυλοδαρμούς και βασανιστήρια λόγω του ότι επιδίδονταν στην Falun Dafa. H Falun Dafa έχει χιλιάδες οπαδούς σε όλο τον κόσμο.

1. Η Επιτροπή, ωςποστηρίκτρια της εισόδου της Κίνας στον Παγκόσμιο Οργανισμό Εμπορίου (ΠΟΕ), παρά την προϋπόθεση της τήρησης της ρήτρας για τα ανθρώπινα δικαιώματα, πιστεύει ότι αυτές οι εκτεταμένες διώξεις αποτελούν σοβαρό εμπόδιο για περαιτέρω εξομάλυνση των σχέσεων με τη Λαϊκή Δημοκρατία της Κίνας;

2. Προτίθεται η Επιτροπή να διευκρινίσει τι μέτρα έχει λάβει, ή προτίθεται να λάβει, για να θέσει τέλος σε αυτή την κατάφωρη παραβίαση των διεθνών συμβάσεων για τα ανθρώπινα δικαιώματα;

Απάντηση του κ. Mr Patten εξ ονόματος της Επιτροπής

(9 Φεβρουαρίου 2001)

Η Επιτροπή έχει δεσμευτεί να ενισχύσει τον σεβασμό των δικαιωμάτων του ανθρώπου παγκοσμίως. Πρόκειται για ένα από τα σημαντικότερα ζητήματα που εξετάζονται στο πλαίσιο των διμερών σχέσεων της Ευρωπαϊκής Ένωσης με τρίτες χώρες. Κατά συνέπεια, η Επιτροπή παρακολουθεί στενά την κατάσταση όσον αφορά τα δικαιώματα του ανθρώπου στην Κίνα.

Το 1966 καθιερώθηκε διμερής διάλογος για τα δικαιώματα του ανθρώπου μεταξύ της Ένωσης και της Κίνας και στο πλαίσιο αυτό η Ένωση έχει θέσει κατά το παρελθόν και δεσμεύεται να εξακολουθήσει και μελλοντικά να θέτει ζήτημα σχετικά με μεμονωμένες περιπτώσεις που εγείρουν ανησυχίες, περιλαμβανομένων και περιπτώσεων που αφορούν οπαδούς της πρακτικής Falun Gong. Το ζήτημα τέθηκε επίσης κατά τον τελευταίο γύρο του διαλόγου που διεξήχθη στις 29 Σεπτεμβρίου στο Μπεϊζίν. Η Ένωση προσδίδει σημασία σάυτόν τον πολιτικό διάλογο σχετικά με τα δικαιώματα του ανθρώπου, ο οποίος αξιολογείται σε συνεχή βάση και επικεντρώνεται στην μετατροπή της πολιτικής δέσμευσης σε συγκεκριμένες πράξεις που θα συμβάλουν στην αποτελεσματική τήρηση των δικαιωμάτων όλων των ατόμων που ευρίσκονταιπό κινεζική δικαιοδοσία.

Επιπλέον, η Ένωση έχει επανειλημμένα προβεί σε επίσημα διαβήματα για να εκφράσει την ανησυχία της σχετικά με αναφερθείσες περιπτώσεις βασανιστηρίων και κακής μεταχείρισης συλληφθέντων οπαδών της πρακτικής Falun Gong, καθώς και σχετικά με τη σοβαρότητα των ποινών που επιβλήθηκαν στους οπαδούς της εν λόγω πρακτικής. Η Επιτροπή κάλεσε την Κίνα να αναθεωρήσει βαρειές ποινές που επιβλήθηκαν σε άτομα που ασκούν την Falun Gong. Ειδικότερα, η Επιτροπή ζήτησε από την Κίνα να διασφαλίσει την τήρηση των προϋποθέσεων της δίκαιης δίκης, περιλαμβανομένης και της επαρκούς δικαστικής εκπροσώπησης, για όλα τα άτομα.

Η Επιτροπή έχει επανειλημμένα ζητήσει από την Κίνα να κυρώσει αμέσως, χωρίς επιφυλάξεις, τα δύο διεθνή σύμφωνα των Ηνωμένων Εθνών για τα οικονομικά, κοινωνικά και μορφωτικά δικαιώματα και για τα αστικά και πολιτικά δικαιώματα, τα οποίαπέγραψε η Κίνα το 1997 και το 1998. Τα δύο αυτά σύμφωνα, τα οποία περιέχουν διατάξεις για την ελευθερία της έκφρασης και το δικαίωμα της δίκαιης δίκης, παραμένουν ο ακρογωνιαίος λίθος για τη βελτίωση της κατάστασης όσον αφορά τα ατομικά δικαιώματα στην Κίνα" η Επιτροπή καλεί την Κίνα να συμμορφωθεί με το πνεύμα των συμφώνων ακόμη και πριν από την κύρωσή τους.

Η Επιτροπή πιστεύει ότι η επικείμενη προσχώρηση της Κίνας στην Παγκόσμια Οργάνωση Εμπορίου (ΠΟΕ) θα συμβάλει στην επιτάχυνση της μεταρρύθμισης και κατά συνέπεια στην προώθηση της εφαρμογής των κανόνων δικαίου στην Κίνα. Η ΠΟΕ προσβλέπει στην επικράτηση των θεμελιωδών αρχών της διαφάνειας, της μη διακριτικής μεταχείρισης, της αποτελεσματικής διοίκησης και του ανεξάρτητου δικαστικού ελέγχου. Οι νέες και οι αναθεωρημένες δομές που βασίζονται κυρίως στις αρχές αυτές θα βοηθήσουν την εξέλιξη των οικονομικών, δικαστικών και κοινωνικών συστημάτων της Κίνας.